Marijan Stilinović
<s>Marijan Stilinović (Sv. Nedelja, kod Samobora, 27. novembar 1904. – Zadar, NR Hrvatska, 6. decembar 1959), učesnik Narodnooslobodilačke borbe i društveno-politički radnik FNR Jugoslavije i NR Hrvatske.</s>

<s>Biografija 
Rođen je 27. novembra 1904. godine u Sv. Nedelji kod Samobora.</s><s>Školovao se u Ogulinu i Zagrebu.</s>

<s>Period Kraljevine</s>

<s>Po svršetku Velikog rata, kao šesnaestogodišnjak postaje član Saveza komunističke omladine Jugoslavije (SKOJ).</s><s>Zbog učešća u radu organizacije „Crvena pravda“ bio je 1921. godine prvi put osuđen.</s>

<s>1920-ih je studirao režiju u Glumačkoj školi u Zagrebu.</s><s>Povremeno je radio kao pomoćni režiser i spiker na zagrebačkoj Radio-stanici.</s><s>Sarađivao je u ilegalnoj „Borbi“ i „Radničkoj štampi“.</s><s>Bio je drug i saborac ubijenih sekretara SKOJ-a Zlatka Šnajdera i Janka Mišića.</s><s>Godine 1929. je uhapšen kao član Komunističke partije Jugoslavije (KPJ) i osuđen od Suda za zaštitu države na tri godine robije, a 1933. na deset godina.</s>

<s>Drugi svetski rat</s>

<s>Avgusta 1941. godine, učestvovao je u bekstvu iz zatvora u Sremskoj Mitrovici s grupom političkih zatvorenika-komunista, nakon čega se priključio Prvom fruškogorskom partizanskom odredu.</s><s>Iste godine u Srbiji, u oslobođenom Užicu, postao je član redakcije „Borbe“, da bi zatim u toku Narodnooslobodilačke borbe vršio razne vojne i političke funkcije.</s><s>Bio je politički komesar Treće operativne zone Hrvatske, većnik AVNOJ-a i ZAVNOH-a, te glavni urednik lista „Naprijed“.</s><s>Godine 1943. bio je teško ranjen u Slavoniji i jedva ostao živ, zbog čega je bolovao do smrti.</s>

<s>Posleratni period</s>

<s>Posle rata bio je glavni urednik „Borbe“, predsednik Komiteta za škole i nauku FNRJ, ambasador u Pragu i Buenos Ajresu, od 1952. do 1956. godine zastupnik u Saboru NR Hrvatske, pa poslanik Savezne skupštine.</s>

<s>Umro je 6. decembra 1959. godine u Zadru.</s>

<s>Spisi 
Pisao je memoarske i publicističke spise, od kojih su neki štampani posle njegove smrti.</s><s>Neki od njih su:
 „Sumrak u Pragu“, Zagreb 1952.</s><s>„Zagreb kroz stoljeća“, Zagreb 1961.</s><s>„Ratni dnevnik“, Zagreb 1965.</s><s>„Bune i otpori“, Zagreb 1969.</s>

<s>Odlikovanja 
Nosilac je Partizanske spomenice 1941. i drugih jugoslovenskih odlikovanja.</s>

<s>Vidi još 
 Borba (novine)
 Crvena pravda
 Beg iz sremskomitrovačkog zatvora</s>

<s>Literatura</s>

<s>Enciklopedija Jugoslavije (knjiga osma).</s><s>„Jugoslavenski leksikografski zavod“, Zagreb 1971. godina.</s>

<s>Jugoslavenski partizani
Jugoslavenski komunisti
Hrvatski komunisti
Ličnosti radničkog pokreta Jugoslavije
Politički zatvorenici (komunisti)
Beg iz sremskomitrovačkog zatvora
Vijećnici AVNOJ-a
Politički komesari NOVJ
Društveno-politički radnici SR Hrvatske
Društveno-politički radnici SFRJ
Narodni poslanici Skupštine Jugoslavije
Poslanici Sabora SR Hrvatske
Ambasadori SFR Jugoslavije
Nosioci Ordena narodnog oslobođenja
Nosioci Partizanske spomenice 1941.</s>

